62021CO0316_INF
Tiesas (devītā palāta) 2021. gada 6. oktobra rīkojums – Monument Vandekerckhove
(lieta C‑316/21) (
1
)
Lūgums sniegt prejudiciālu nolēmumu – Tiesas Reglamenta 99. pants – Direktīva 2014/24/ES – Procesa gaita – Dalībnieku atlase un līguma slēgšanas tiesību piešķiršana – 63. pants – Pretendents, kurš nolūkā izpildīt līgumslēdzējas iestādes prasības izmanto citas organizācijas spējas – Organizācija, kuras spējas pretendents grasās izmantot, neatbilstība pretendentiem noteiktajiem nosacījumiem par tehniskajām un profesionālajām spējām – Pienākums atļaut minētajam pretendentam šo organizāciju aizstāt – Samērīguma princips
Tiesību aktu tuvināšana – Būvdarbu, piegādes un pakalpojumu publiskā iepirkuma procedūras – Direktīva 2014/24 – Līguma slēgšanas tiesību piešķiršana – Izslēgšanas no dalības iepirkumā iemesli – Pretendents, kas izmanto citas organizācijas spējas – Atlases kritēriji, kurus šī organizācija nav izpildījusi – Līgumslēdzējas iestādes pienākums lūgt pretendentam aizstāt organizāciju – Vienlīdzīgas attieksmes principa un samērīguma principa ievērošana
(Eiropas Parlamenta un Padomes Direktīvas 2014/24 18. panta 1. punkts un 63. panta 1. punkts)
(skat. 36., 39., 40., 42. – 45. punktu un rezolutīvo daļu)
Rezolutīvā daļa
Eiropas Parlamenta un Padomes Direktīvas 2014/24/ES (2014. gada 26. februāris) par publisko iepirkumu un ar ko atceļ Direktīvu 2004/18/EK 63. panta 1. punkta otrā daļa, skatot kopā ar vienlīdzīgas attieksmes, nediskriminācijas un samērīguma principiem, kas nostiprināti šīs direktīvas 18. panta 1. punktā, ir jāinterpretē tādējādi, ka, konstatējot, ka organizācija, kuras spējas grasās izmantot tirgus dalībnieks, neatbilst atlases kritērijiem, līgumslēdzējai iestādei minētajam tirgus dalībniekam ir jālūdz šo organizāciju aizstāt, lai tas netiktu izslēgts no attiecīgās publiskā iepirkuma procedūras.
(
1
)	OV C 320, 9.8.2021.